( 154 ) 



Ende t en laetsten van d'eijghen redens der singhelicke 

 gheluyden. Reden dan int ghemeen bepaelt, is tselver 

 stoffen verlyckingh na de menichvuldenheyt. Als in 

 ghetalen grootheyt, ghewichten, tijt ; 6, 6 voeten, 6 pont, 

 6 uijren, sijn in dobbel reden tot 3, 3 voeten, 3 pont, 

 3 uijren. D 'Everedenheyt is de verlyckinge van twee 

 even redens als 6 tot 3 is een dobbel reden, alsoo oock 

 is 8 tot 4, daerom de reden van 6 tot 3 is even ander 

 reden van 8 tot 4. tsijn dan even redens ende haer 

 verlycking segghende gbelyck 6 tot 3 alsoo 8 tot 4, is 

 everedenheijt ofte 6, 3, 8, 4, sijn everednighe palen. 



Siet hier duytsche woorden licht om verstaen ende van 

 slecht ghelaet maer eyghentlick van oneindelick 

 vermueghen. Want soomen ansiet het bepaelde te weten 

 Everedenheijt tis als bepaling sijns grondts, wiens gheluijt 

 alleen, int eerste anhooren ons vermaent ende anwijst 

 dattet recht grontlick verstandt der Everedenheyt 

 byde Griecken ende hun navolghers niet gheweest en heeft. 

 Want (veel ander ghelaten die elders te pas sullen comenj 

 te segghen dat 6, 4, 3 van drie ghelycke singconstighe 

 everedenheyt maecken daer oneindelycke ydelheden uijt 

 volghen ende besloten worden ; Men antwoort duer 

 beweghing van tvoornoemde gheluijt, hier van sijn 

 gheen even redens, daerom oock gheen Everedenheyt. 

 Doirsaeck dier dwalinghen is dat hun spraeck dit woort 

 medtsgaders al d'ander Wisconstighe namen niet soo 

 eyghentlick beteeckenen en conden als dese daerom 

 soomen met goet onderscheyt van der talen nutbaerheijt 



